H.K.H. Kronprinsen deler ud af sine personlige erfaringer med løb i en ny Royal Run-app, der lanceres tirsdag.

Det er ingen hemmelighed, at kronprinsen er en ivrig løber, og det får man også tydeligt bevist i den officielle Royal Run-app, der lanceres tirsdag som optakt til de mange Royal Run-løb til maj - blandt andet i Aalborg, hvor Aalborg Kommune, Aalborg Atletik og Motion og DGI Nordjylland arrangerer løbet. Appen fungerer både som en såkaldt ”raceday”-app, hvor løbere og tilskuere på selve løbsdagen den 21. maj kan få information om løbet i den by, de deltager i. Men den er i høj grad også ment som en motivation for dem, der gerne vil have mere bevægelse ind i deres hverdag. Royal Run finder sted 2. pinsedag, den 21. maj og er arrangeret af Danmarks Idrætsforbund, DGI og Dansk Atletik Forbund. Løbet er en fejring af kronprinsens 50 års fødselsdag. Træn som Kronprinsen I appen kan man dykke ned i universet ”Træn som Kronprinsen”, hvor kronprinsen deler ud af sine egne erfaringer om træning. Erfaringerne bliver delt på en løbetur med Thomas Nolan, der er professionel løbeinstruktør og tidligere landstræner, hvor de blandt andet taler om forventningerne til den fest, Royal Run bliver: - Jeg skal selv løbe en One Mile i de fire første byer. Jeg betragter mig selv som en rutineret løber, så for mig bliver det bare en god oplevelse. Jeg glæder mig til at få smilet frem på børn og unge og generelt den gruppe, der har meldt sig til, lyder det fra kronprins Frederik i videoen. Kronprinsen og Thomas Nolan taler også om at træne op til de forskellige distancer, Royal Run byder på, de giver tips til løbetræning og taler om det at få børn og unge til at bevæge sig, som er en kendt mærkesag for kronprinsen. Flere funktioner Udover ”Træn med Kronprinsen”, byder Royal Run appen også på følgende funktioner: Valg af løbs-by Information Program Oversigtskort Resultater og live-billeder Træn som Kronprinsen Selfie og social share Mit #RoyalRun Push beskeder Sociale medier – Følg os Tempoberegner Skift by Appen er gratis og tilgængelig nu til iOS og android og kan hentes i App Store og Google Play.